На основу члана 56. Статута Града Ниша („Службени лист Града Ниша“, број 88/2008 и 143/2016), члана 72. Пословника о раду Градског већа Града Ниша („Службени лист Града Ниша“ број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист ГрадаНиша“, број 125/2008),

Градско веће Града Ниша, на седници од 11.09.2018. године, доноси

**Р Е Ш Е Њ Е**

**I**Утврђује се Предлог решења о давању сагласности на Програм o изменама Програма пословања ЈКП „Паркинг-сервис“ Ниш за 2018. годину.

**II** Предлог решења о давању сагласности на Програм o изменама Програма пословања ЈКП „Паркинг-сервис“ Ниш за 2018. годину, доставља се председнику Скупштине Града Ниша ради увршћивања у дневни ред седнице Скупштине Града.

**III** За представнике предлагача по овом предлогу на седници Скупштине Града Ниша одређују се Дејан Димитријевић, директор ЈКП "Паркинг-сервис" – Ниш и Владислава Ивковић, секретар Секретаријата за комуналну делатност, енергетику и саобраћај - Градске управе Града Ниша.

Број: 1099-2/2018-03

У Нишу, 11.09.2018. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**